En barnevogn stod efterladt i Urbansgade i Aalborg med et grædende barn i igennem flere timer lørdag. Barnet blev afleveret til Nordjyllands Politi, da borgere i området forgæves havde forsøgt at finde forældrene til det grædende barn. Drengen var ved godt mod, men var ikke gammel nok til selv at kunne fortælle, hvem forældrene var. Politiet har nu fundet dem, så barn og forældre er genforenet. - De skyldes en misforståelse. Babyalarmen, der var i barnevognen, var åbenbart løbet tør for batteri, så de havde ikke hørt, at han lå og græd, siger vagtchef Henrik Bech.

Opsummering:
Nordjyllands Politi har fundet forældrene til den lille dreng, der tidligere i dag blev afleveret på politistationen.